b"\n_START_ARTICLE_\nBandiagara\n_START_SECTION_\nHist\xc3\xb2ria\n_START_PARAGRAPH_\nLa seva fundaci\xc3\xb3 \xc3\xa9s controvertida. mentre els peuls reivindiquen la fundaci\xc3\xb3 de Bandiagara pels toucouleurs, els dogons afirmen que va ser fundada per les fam\xc3\xadlies Ouologuem i Tembely. Segons aix\xc3\xb2, hauria estat fundada l'any 1770 per Nangabanu Temb\xc3\xa9ly, un ca\xc3\xa7ador dogon. L'etimologia de Bandiagara prov\xc3\xa9 de Bandia, que significa 'carbassa', i gara que significa 'graner' en idioma dogon, per\xc3\xb2 aquesta etimologia \xc3\xa9s discutida pels peuls._NEWLINE_El febrer de 1864, quan mor\xc3\xad El Hadj Oumar Tall a D\xc3\xa9guemb\xc3\xa9r\xc3\xa9 (a 19 km de Bandiagara), el seu nebot Tidiani Tall va prendre la successi\xc3\xb3 de l'Imperi toucouleur i regn\xc3\xa0 fins a la seva mort l'any 1887. El 1891, S\xc3\xa9kou Amadou deix\xc3\xa0 Nioro i va prendre el tron de Bandiagara.\n_START_SECTION_\nColonialitaci\xc3\xb3\n_START_PARAGRAPH_\nEl 29 d'abril de 1893, les tropes colonials franceses dirigides per coronel Louis Archinard van ocupar Bandiagara. El 1903, creen un cercle administrtiu. De l'\xc3\xa8poca colonial, en resten alguns edificis com l'ajuntament i una esgl\xc3\xa9sia cat\xc3\xb2lica.\n_START_SECTION_\nEconomia\n_START_PARAGRAPH_\nHa passat en els darrers 10 anys de l'economia agr\xc3\xa0ria al turisme; hi ha 6 hotels, d'entre aquests tres de luxe. S'hi han constru\xc3\xaft restaurants i ha augmentat l'artesania local."